《木兰花慢 花朝简陈竹士》
清代·杨抡

喜花朝到了，记生日，有人同。正淑景迟迟，轻阴漠漠，雨渍晴烘。

淑逢。一双社燕，想归来、还认旧帘栊。挽住天仙飞佩，忍教长恨西东。

偎红。切莫再飘蓬。把酒祝东风。倚秦嘉镜槛，年年岁岁，春意玲珑。

吴侬几多艳福，海棠巢直是蕊珠宫。定有鹃情蝶思好，词勾惹惊鸿。

作者简介：杨抡，字方叔，号莲趺，金匮人。乾隆四十三年进士。官至浙江天台县知县，有《春草轩》词。